“ศบค.” เปิดไทม์ไลน์ ลูกทูตซูดาน 9 ขวบ ป่วย “โควิด” เข้าไทย
"ศบค." เปิดไทม์ไลน์ ลูกทูตซูดาน 9 ขวบ ป่วย "โควิด" เข้าไทย
"ศบค." เปิดไทม์ไลน์ ลูกทูตซูดาน 9 ขวบ ป่วย "โควิด" เข้าไทย
14 ก.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ออกมาแถลงถึงเคสเด็กหญิง อายุ 9 ขวบ ลูกอุปทูตจากซูดาน ที่ติดเชื้อโควิด-19 โดยชี้แจงรายละเอียด ดังนี้
ทีมสอบสวนโรคได้รับแจ้งจากสถาบันป้องเขตโรค พบผู้ป่วยหญิงอายุ 9 ขวบ จากประเทศซูดาน เป็นลูกของอุปทูต เข้าพักที่คอนโดวันเอ็กซ์ สุขุมวิท ผลการสอบสวนเพิ่มเติม มีประวัติว่าอยู่ในประเทศซูดาน ลักษณะบ้านพักเป็นบ้านชั้นเดียว อาศัยอยู่กับ ปู่ย่า และมารดา ผู้ป่วยไม่ได้ออกนอกบ้าน 12 มีนาคม เวลาอยู่บ้านไม่ใส่หน้ากากอนามัย
วันที่ 7 ก.ค. มารดาพาบุตรสาวไปตรวจหาเชื้อไวรัส ที่โรงพยาบาลแห่งหนึ่งในซูดานและผลการตรวจไม่พบเชื้อ
วันที่ 9 ก.ค. เดินทางจากบ้านพัก จากเมืองคาทูม และขึ้นเครื่องบินอียิปต์แอร์ มีคนไทยอยู่ด้วย 245 คน จอดเครื่องเติมน้ำมันที่ไคโร และนั่งที่นั่งเดิม ถึงสนามบินสุวรรณภูมิ วันที่ 10 ผ่านขั้นตอนการสวอป ที่สุวรรณภูมิ
โดยอุปทูต บิดา และ คนขับรถ เจ้าหน้าที่ทูต เดินทางไปที่วันเอ็กซ์ คอนโดมีเนียม ไม่ได้จอดแวะพัก ผู้ป่วยใส่หน้ากาก ขึ้นลิฟท์ หมายเลข 3 ไม่ได้พูดคุย และใช้ลิฟต์ร่วมกับผู้ใด
ทางเจ้าหน้าที่โทร.ไปรายงานว่าเด็กหญิง อายุ 9 ขวบ ติดเชื้อโควิด-19 สถานทูตแจ้งว่า 10 ก.ค. มีรถสถานทูตพร้อมคนขับ ใส่หน้ากาก มารับไปรักษาที่ โรงพยาบาลพญาไท นวมินทร์ โดยมีอาการปอดอักเสบ
12 ก.ค. ผู้สัมผัสในครอบครัว ย้ายไปพักที่บ้านพักสถานทูตซูดาน อาศัยกับลูก 3 คน และภรรยา โดยครอบครัวของผู้ป่วยไม่ได้ออกจากห้อง ไม่ได้ใช้บริการสระว่ายน้ำ หรือฟิตเนส สภาพสิ่งแวดล้อม ห้องพักชั้น 19 มีห้องพัก 329 ห้อง มีผู้อาศัยจริง 200 ห้อง ต่างชาติอาศัยอยู่ 70 เปอร์เซ็นต์
ทั้งนี้ เคยมีผู้ติดเชื้อโควิด-19 อาศัยอยู่มาแล้วโดยก่อนหน้านี้ เมื่อเดือนมีนาคม ลูกบ้านคอนโดไม่ใส่หน้ากากเมื่ออยู่ในลิฟต์ และมีผู้สัมผัส 2 กลุ่ม คือ
กลุ่มผู้สัมผัสเสี่ยงสูง 7 ราย ได้แก่ คนในครอบครัว 3 ราย คนขับรถ 1 ราย เจ้าหน้าที่สถานทูต 1 ราย สนามบิน คนขับรถตู้ 1 ราย
กลุ่มความเสี่ยงต่ำ มีบุคคลที่ใช้ลิฟต์ด้วยกัน 15 ราย